
Številka: 0609-118/2025/5
Datum:   16. 2. 2026

[bookmark: _Hlk221862047][bookmark: _Hlk221865364]Informacijski pooblaščenec (v nadaljevanju: prekrškovni organ) izdaja po pooblaščeni uradni osebi …, državni nadzornici za varstvo osebnih podatkov, po uradni dolžnosti na podlagi drugega odstavka 51. člena in 46. člena Zakona o prekrških (Uradni list RS, št. 29/11-UPB8, 21/13, 111/13, 74/14 – odl. US, 92/14 – odl. US, 32/16, 15/17 – odl. US,    73/19 – odl. US, 175/20 – ZIUOPDVE in 5/21 – odl. US in 38/24; v nadaljevanju: ZP-1), 2. in 8. člena Zakona o Informacijskem pooblaščencu (Uradni list RS, št. 113/05 in 51/07 – ZUstS-A; v nadaljevanju: ZInfP) ter ob uporabi določb  95. člena Zakona o varstvu osebnih podatkov (Uradni list RS, št. 163/22 in 40/25 -ZinfV-1; v nadaljevanju: ZVOP-2) v postopku o prekršku zoper odgovorno pravno osebo …(matična številka: …, v nadaljevanju  …) in njeno odgovorno osebo … zaradi kršitev ZVOP-2 in Uredbe (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter razveljavitvi Direktive 95/46/ES (Uradni list EU, št. L 119/1, z dne 4. maja 2016, Splošna uredba o varstvu podatkov, v nadaljevanju: Splošna uredba) ter storitve prekrška po prvem odstavku 95. člena ZVOP-2 v povezavi z (b) točko petega odstavka 83. člena Splošne uredbe in po prvem odstavku 95. člena ZVOP-2 v povezavi z (a) točko četrtega odstavka 83. člena Splošne uredbe, prekrška po 2. točki prvega odstavka 97. člena ZVOP-2 v povezavi z (b) točko petega odstavka 83. člena Splošne uredbe in po 1. točki prvega odstavka 96. člena ZVOP-2 v povezavi z (a) točko četrtega odstavka 83. člena Splošne uredbe naslednjo 


ODLOČBO O PREKRŠKU


Kršitelj:

1. odgovorna oseba: …, v času prekrška zaposlen kot … družbe …, je odgovoren za

1. prekršek
       po 2. točki prvega odstavka 97. člena ZVOP-2
       v povezavi z (b) točko petega odstavka 83. člena Splošne uredbe,

[bookmark: _Hlk213138879]ki ga je storil s tem, da kot odgovorna oseba pravne osebe …, v …, od neugotovljivega dne do dne …, ni sprejel ustreznih ukrepov, s katerimi bi … posameznikom, ob pridobivanju njihovih osebnih podatkov (E-poštni naslov, država, ime, priimek, naslov, poštna številka, mesto in telefonska številka za obveščanje o dostavi pošiljke, način plačila, geslo) prek nameščenih spletnih obrazcev na spletni strani…. , zagotovil celovite in (z vidika namenov ter pravnih podlag) pravilne informacije iz 13. člena Splošne uredbe povezane z obdelavo navedenih vrst osebnih podatkov, v jedrnati, pregledni, razumljivi in lahko dostopni elektronski obliki, s čimer je kršil pravice posameznikov, na katere se nanašajo osebni podatki iz prvega odstavka 12. člena in iz 13. člena Splošne uredbe, saj z opustitvijo obveznosti izvajanja ustreznih ukrepov za zagotavljanje pravice do informiranja (npr. z namestitvijo informacij o obdelavi navedenih vrst osebnih podatkov na istovrstnem ali povezanem mediju, dostopnih iz vsake (pod)strani na spletni strani …ali v kontekstnih pojavnih oknih spletnih obrazcev za zbiranje osebnih podatkov oziroma vselej največ dva klika stran v okviru izjave ali politike zasebnosti), posamezniki, na katere so se osebni podatki nanašali, v času njihovega zbiranja niso imeli pregleda nad vsemi dejavnostmi njihove obdelave pri … in jih niso mogli razumno pričakovati ter zoper njih uresničevati svojih pravic na podlagi Splošne uredbe (npr. preklic privolitve ali ugovarjanje obdelavi). 

2. prekršek
       po 1. točki prvega odstavka 96. člena ZVOP-2
       v povezavi z (a) točko četrtega odstavka 83. člena Splošne uredbe,

[bookmark: _Hlk209765634]ki ga je storil s tem, da kot odgovorna oseba pravne osebe …, v …, od neugotovljivega dne do dne …, ni zagotovil ustreznih organizacijskih ali tehničnih ukrepov, s katerimi bi zaposlenim v oddelku … onemogočil dostop do osebnih podatkov, ki jih je … obdelovala v elektronski zbirki kupcev za potrebe izdaje računov spletne trgovine in ki jih ti niso potrebovali za opravljanje svojih del in nalog pri odgovorni pravni osebi, kar je imelo za posledico, da so zaposleni v oddelku … lahko prosto dostopali do zadevnih osebnih podatkov kupcev in jih nadalje uporabili za namen izvajanja neposrednega trženja, ki ni skladen z namenom, za katerega so bili zbrani, in sicer najmanj … za poštno pošiljanje vabil na … odgovorne pravne osebe v .., s čimer je kršil obveznosti upravljavca iz 32. člena Splošne uredbe, saj z opustitvijo obveznosti izvajanja ustreznih organizacijskih ali tehničnih ukrepov (npr. s konfiguracijskimi nastavitvami dostopov do elektronskih zbirk podatkov na ravni oddelkov, s pisnimi izjavami zaposlenih glede obdelave osebnih podatkov izključno za namene, za katere so bili zbrani in z vodenjem dnevnika obdelave ipd.) ni zagotovil, da bi do osebnih podatkov kupcev spletne trgovine lahko dostopali zgolj tisti zaposleni, ki so osebne podatke teh posameznikov potrebovali za opravljanje svojih službenih del in nalog.

Zgoraj opisana prekrška je … storil s svojimi dejanji (opustitvijo) pri opravljanju dejavnosti ter v imenu in s sredstvi pravne osebe …, pri kateri je v času storitve prekrška bil pooblaščen opravljati dela in naloge …, zaradi česar na podlagi prvega odstavka 15. člena ZP-1 in prvega odstavka 15.a člena ZP-1, za prekrška odgovarja kot odgovorna oseba pravne osebe ….


2. odgovorna pravna oseba: …, matična številka: …, je odgovorna za 

1. prekršek
          po prvem odstavku 95. člena ZVOP-2,  
        v povezavi z (b) točko petega odstavka 83. člena Splošne uredbe,
 
ki ga je .. storil s tem, da kot odgovorna oseba pravne osebe …, v .., od neugotovljivega dne do dne …, ni sprejel ustreznih ukrepov, s katerimi bi … posameznikom, ob pridobivanju njihovih osebnih podatkov (E-poštni naslov, država, ime, priimek, naslov, poštna številka, mesto in telefonska številka za obveščanje o dostavi pošiljke, način plačila, geslo) prek nameščenih spletnih obrazcev na spletni strani…, zagotovil celovite in (z vidika namenov ter pravnih podlag) pravilne informacije iz 13. člena Splošne uredbe povezane z obdelavo navedenih vrst osebnih podatkov, v jedrnati, pregledni, razumljivi in lahko dostopni elektronski obliki, s čimer je kršil pravice posameznikov, na katere se nanašajo osebni podatki  iz prvega odstavka 12. člena in iz 13. člena Splošne uredbe, saj z opustitvijo obveznosti izvajanja ustreznih ukrepov za zagotavljanje pravice do informiranja (npr. z namestitvijo informacij o obdelavi navedenih vrst osebnih podatkov na istovrstnem ali povezanem mediju, dostopnih iz vsake (pod)strani na spletni …ali v kontekstnih pojavnih oknih spletnih obrazcev za zbiranje osebnih podatkov oziroma vselej največ dva klika stran v okviru izjave ali politike zasebnosti), posamezniki, na katere so se osebni podatki nanašali, v času njihovega zbiranja niso imeli pregleda nad vsemi dejavnostmi njihove obdelave pri … in jih niso mogli razumno pričakovati ter zoper njih uresničevati svojih pravic na podlagi Splošne uredbe (npr. preklic privolitve ali ugovarjanje obdelavi). 

2. za prekršek
       po prvem odstavku 95. člena ZVOP-2, 
       v povezavi z (a) točko četrtega odstavka 83. člena Splošne uredbe 

ki ga je … storil s tem, da kot odgovorna oseba pravne osebe …, v …, od neugotovljivega dne do dne …, ni zagotovil ustreznih organizacijskih ali tehničnih ukrepov, s katerimi bi zaposlenim v oddelku … onemogočil dostop do osebnih podatkov, ki jih je … obdelovala v elektronski zbirki kupcev za potrebe izdaje računov spletne trgovine in ki jih ti niso potrebovali za opravljanje svojih del in nalog pri odgovorni pravni osebi, kar je imelo za posledico, da so zaposleni v oddelku … lahko prosto dostopali do zadevnih osebnih podatkov kupcev in jih nadalje uporabili za namen izvajanja neposrednega trženja, ki ni skladen z namenom, za katerega so bili zbrani in sicer najmanj … za poštno pošiljanje vabil na … odgovorne pravne osebe v …, s čimer je kršil obveznosti upravljavca iz 32. člena Splošne uredbe, saj z opustitvijo obveznosti izvajanja ustreznih organizacijskih ali tehničnih ukrepov (npr. s konfiguracijskimi nastavitvami dostopov do elektronskih zbirk podatkov na ravni oddelkov, s pisnimi izjavami zaposlenih glede obdelave osebnih podatkov izključno za namene, za katere so bili zbrani in z vodenjem dnevnika obdelave ipd.) ni zagotovil, da bi do osebnih podatkov kupcev spletne trgovine lahko dostopali zgolj tisti zaposleni, ki so osebne podatke teh posameznikov potrebovali za opravljanje svojih službenih del in nalog.

[bookmark: _Hlk221867294]Zgoraj opisana prekrška je … storil s svojimi dejanji (opustitvijo) pri opravljanju dejavnosti ter v imenu in s sredstvi pravne osebe …, pri kateri je v času storitve prekrška bil pooblaščen opravljati dela in naloge …, zaradi česar pravna oseba … za navedeni prekršek v skladu s prvim odstavkom 14. člena ZP-1 odgovarja kot odgovorna pravna oseba.


Kršitelju odgovorni osebi pravne osebe se zato na podlagi 2. točke prvega odstavka 97. člena ZVOP-2 v povezavi z (b) točko petega odstavka 83. člena Splošne uredbe in 1. točke prvega odstavka 96. člena ZVOP-2 v povezavi z (a) točko četrtega odstavka 83. člena Splošne uredbe, kršitelju odgovorni pravni osebi pa na podlagi prvega odstavka 95. člena ZVOP-2 v povezavi z (b) točko petega odstavka 83. člena Splošne uredbe in prvega odstavka 95. člena ZVOP-2 v povezavi z (a) točko četrtega odstavka 83. člena Splošne uredbe ter ob uporabi tretjega odstavka 52. člena ZP-1, 114. in 115. člena ZVOP-2, prvega in drugega odstavka 83. člena Splošne uredbe v povezavi z drugim odstavkom 26. člena in prvim odstavkom 21. člena ZP-1 
[bookmark: _Hlk221866430]
d o l o č i

1. [bookmark: _Hlk221867255]odgovorni osebi pravne osebe …:

· za prekršek pod točko 1.1. tega izreka: OPOMIN,
· za prekršek pod točko 1.2. tega izreka: GLOBA v višini 100 EUR,

2. [bookmark: _Hlk221867566]odgovorni pravni osebi ….:

· za prekršek pod točko 2.1. tega izreka: OPOMIN,
· za prekršek pod točko 2.2. tega izreka: GLOBA v višini 5.400 EUR.


Nato pa se kršiteljema na podlagi drugega odstavka 27. člena ZP-1 za navedena prekrška v steku

i z r e č e

1. kršitelju odgovorni osebi pravne osebe …: enotna sankcija OPOMIN in GLOBA 100 EUR,

2. kršitelju odgovorni pravni osebi ….: enotna sankcija OPOMIN in GLOBA 5.400 EUR.  


Kršitelj odgovorna oseba pravne osebe … mora plačati globo v višini 100,00 EUR na račun prejemnika: Informacijski pooblaščenec, IBAN prejemnika: SI56 0110 0845 0051 825, BIC koda banke prejemnika: BSLJSI2X, koda namena: GOVT, namen plačila: 0609-118/2025/5 globa, referenca: SI11 12157-7120010-202622.

Kršiteljica odgovorna pravna oseba …. mora plačati globo v višini 5.400,00 EUR na račun prejemnika: Informacijski pooblaščenec, IBAN prejemnika: SI56 0110 0845 0051 825, BIC koda banke prejemnika: BSLJSI2X, koda namena: GOVT, namen plačila: 0609-118/2025/5  globa, referenca: SI11 12157-7120010- 202624.  

Kršitelj odgovorna oseba pravne osebe … mora na podlagi prvega odstavka 143. člena v zvezi s prvim odstavkom 144. člena in drugim odstavkom 58. člena ZP-1 plačati sodno takso v znesku 70,00 EUR. Sodno takso, ki je kršiteljici za izrečeno globo odmerjena po tarifni številki 8111 Zakona o sodnih taksah (Uradni list RS, št. 37/08, s spr., v nadaljevanju: ZST-1) v višini 40,00 EUR in za izrečeni opomin odmerjena po tarifni številki 8112 ZST-1 v višini 30,00 EUR, mora kršitelj odgovorna oseba plačati na račun prejemnika: Informacijski pooblaščenec, IBAN prejemnika: SI56 0110 0845 0162 502, BIC koda banke prejemnika: BSLJSI2X, koda namena: GOVT, namen plačila: 0609-118/2025/5 sodna taksa, referenca: SI11 12157-7120010- 202623.    

Kršiteljica odgovorna pravna oseba …. mora na podlagi prvega odstavka 143. člena v zvezi s prvim odstavkom 144. člena in drugim odstavkom 58. člena ZP-1 plačati sodno takso v znesku 570,00 EUR. Sodno takso, ki je kršiteljici za izrečeno globo odmerjena po tarifni številki 8111 ZST-1 v višini 540,00 eurov in za izrečen opomin odmerjena po tarifni številki 8112 ZST-1 v višini 30,00 eurov, mora kršiteljica odgovorna pravna oseba plačati na račun prejemnika: Informacijski pooblaščenec, IBAN prejemnika: SI56 0110 0845 0162 502, BIC koda banke prejemnika: BSLJSI2X, koda namena: GOVT, namen plačila: 0609-118/2025/5 sodna taksa, referenca: SI11 12157-7120010- 202625.  

Kršitelja morata plačati celotni znesek izrečene globe in sodno takso v petnajstih (15) dneh po pravnomočnosti odločbe o prekršku. Po preteku roka za plačilo lahko kršitelji pri organu, pristojnem za prisilno izterjavo (Finančna uprava Republike Slovenije), zaprosijo za plačilo globe in stroškov postopka (sodne takse) v obrokih. 

Če kršitelja, odgovorna oseba pravne osebe in odgovorna pravna oseba, v določenem roku globe in stroškov postopka (sodne takse) ne bosta plačala, se bodo neplačana globa in stroški postopka (sodne takse) izterjali prisilno. Če globe ne bo mogoče izterjati niti prisilno, se bo globa, ki je bila izrečena kršiteljema odgovorni osebi pravne osebe in odgovorni pravni osebi, lahko v skladu z zakonom izvršila z nadomestnim zaporom. 


PRAVNI POUK: Zoper odločbo o prekršku je dovoljena zahteva za sodno varstvo. Zahtevo je treba pisno napovedati v roku osmih (8) dni od prejema te odločbe pri Informacijskem pooblaščencu, Dunajska cesta 22, 1000 Ljubljana, sicer se šteje, da se je upravičenec do zahteve (kršitelj, zakoniti zastopnik oziroma zagovornik) odpovedal pravici do zahteve za sodno varstvo. Napoved zahteve se pošlje po pošti ali izroči neposredno v dveh izvodih in velja za pravočasno, če je oddana zadnji dan roka za vložitev napovedi zahteve priporočeno po pošti ali neposredno pri organu, ki je izdal odločbo. Napovedana vložitev zahteve za sodno varstvo se lahko umakne do poteka roka za vložitev napovedi te zahteve. 

Če upravičenec do zahteve za sodno varstvo v zakonskem roku vložitve te zahteve ne napove ali napoved umakne, se šteje, da se je odpovedal pravici do zahteve za sodno varstvo.

Če nihče od upravičencev do zahteve za sodno varstvo te zahteve ne napove, prekrškovni organ ne izdela odločbe o prekršku z obrazložitvijo, ampak se šteje, da je z dnem vročitve odločbe brez obrazložitve vročena končna odločba, ki z iztekom roka za napoved zahteve za sodno varstvo postane pravnomočna.

Kadar vsaj eden od upravičencev do zahteve za sodno varstvo napove vložitev te zahteve, se pisna odločba o prekršku z obrazložitvijo izdela in odpošlje najpozneje v tridesetih (30) dneh po prejeti napovedi vložitve zahteve za sodno varstvo. Odločba z obrazložitvijo se v tem primeru vroči vsem upravičencem do zahteve za sodno varstvo.

Kršitelj, ki ne napove zahteve za sodno varstvo zoper odločbo o prekršku, plača polovični znesek globe v roku osmih (8) dni po izteku roka za napoved zahteve za sodno varstvo (polovični znesek znaša za … 50,00 eurov, za …. pa 2.700,00 eurov), sicer mora plačati celoten znesek globe v roku, ki je določen v izreku te odločbe. V istem roku, ki je določen v izreku odločbe, mora plačati celoten znesek izrečene globe tudi kršitelj, ki napove zahtevo za sodno varstvo zoper odločbo, nato pa zahteve zoper odločbo z obrazložitvijo ne vloži. 

Če kršitelj plača polovično globo pred iztekom roka za napoved zahteve za sodno varstvo, zahteva za sodno varstvo zoper odločbo ni dovoljena, razen v primeru, če je moral kršitelj plačati globo pred iztekom roka za napoved zahteve v skladu z določbami ZP-1.

Pod pogoji in v skladu s predpisi, ki urejajo finančno poslovanje prekrškovnega organa, lahko kršitelj plača globo in stroške postopka tudi z negotovinskim plačilnim sredstvom.


Pooblaščena uradna oseba:
                                                                                                                          …
					                                                             državna nadzornica za varstvo osebnih podatkov











Vročiti:
· …. - z vročilnico po ZUP;
· … - z vročilnico po ZUP.

